《修府学后同官僚见诸生》
宋代·刘敞

用儒沐休运，抚俗奉明诏。虽愧文翁治，犹非武城笑。

兹堂丞相规，颇尽泮宫妙。高阁横青冥，长廊骛䆗窱。

春秋大复古，修旧非所诮。庭坛一已新，丹垩欻相照。

迂疏赖众才，简默希坐啸。况多都邑贤，历讲道术要。

藩篱可目涉，弦诵或耳剽。泛乡亦何人，千载名独劭。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。